APSTIPRINĀTS:

Nodibinājuma „Viduslatgales pārnovadu fonds”

valdes locekle Janīna Beča

**NOLIKUMS**

**Nodibinājuma „Viduslatgales pārnovadu fonds” mazo grantu projektu konkurss „Iedzīvotāji veido savu vidi 2019”**

**I Vispārīgie noteikumi**

1. Mazo grantu projektu konkursu “Iedzīvotāji veido savu vidi” (turpmāk – konkurss) organizē nodibinājums „Viduslatgales pārnovadu fonds” (turpmāk – VLPF)
2. Konkursa finansējumu veido Līvānu, Preiļu, Vārkavas un Aglonas novadu pašvaldību piešķirtais finansējums.
3. Projekta ieviešanas vieta ir Līvānu, Preiļu, Vārkavas un Aglonas novadi.
4. Konkursa kontaktpersona: Nodibinājuma „Viduslatgales pārnovadu fonds”

valdes locekles p.i. Valija Vaivode, mob. Tālrunis 22026684, e-pasts: vlpf@inbox.lv, adrese Tirgus laukums 1, Preiļi, LV-5301

**II Projektu konkursa mērķis un tematiskie virzieni**

1. Projektu konkursa mērķis ir atbalstīt radošus un inovatīvus vietējo iniciatīvas grupu un sabiedrisku organizāciju projektus. Īstenojot kultūras, izglītības, sporta, brīvā laika, uzņēmējdarbības un vides sakopšanu vietējā teritorijā. Veicinot minēto aktivitāšu popularizēšanu un lauku iedzīvotāju iesaistīšanos šajās aktivitātēs.
2. Projektu konkursa finansējuma tematiskie virzieni ir:
	1. novadu vietējās identitātes, cilvēku talantu un sasniegumu apzināšana,
	2. seno amatu un prasmju apgūšana, stiprinot paaudžu saiknes,
	3. sabiedriski pieejamas teritorijas sakopšana un aktīvās atpūtas vietu veidošana,
	4. lietderīga brīvā laika pavadīšana bērniem un jauniešiem,
	5. kultūras un sporta aktivitātes un pasākumi.

**III Projekta pieteikuma iesniedzējs**

1. Projekta iesniedzējs biedrības, nodibinājumi vai iniciatīvas grupas, kas darbojas Līvānu, Preiļu, Vārkavas un Aglonas novadu teritorijā.
2. Viens pretendents var iesniegt vienu projekta pieteikumu.

**IV Konkursa izsludināšanas kārtība**

1. Konkursu izsludina konkursa organizētājs ievietojot informāciju mājas lapās [www.vlpf.lv](http://www.vlpf.lv), [www.livani.lv](http://www.livani.lv), [www.preili.lv](http://www.preili.lv), [www.aglona.lv](http://www.aglona.lv), [www.varkava.lv](http://www.varkava.lv).

**V Projekta pieteikuma saturs un noformējums**

1. Projekta pieteikums iesniedzams latviešu valodā, datorrakstā, noformēts uz A4 formāta lapām.
2. Projekta pieteikumā jāietver:
	1. aizpildīta projekta pieteikuma veidlapa (1. pielikums);
	2. Saskaņojums ar nekustamā īpašuma īpašnieku, ja projektā ir paredzēta stacionāru pamatlīdzekļu izvietošana (piem. sporta laukumi, rotaļu laukumi, atpūtas vietas u.c.).
	3. Apliecinājums no sadarbības partneriem un projekta līdzfinansētājiem, par iesaistīšanos projekta aktivitātēs, konkrēti veicamajiem pienākumiem un plānoto finansējumu,
	4. Citi projektu raksturojoši materiāli un pielikumi pēc pretendenta ieskatiem (rekomendācijas, pasākuma programmas, ieceres apraksti, skices, u.c).
3. Projekta pieteikuma elektroniskā versija jānosūta uz e-pastu: vlpf@inbox.lv
4. Aizpildīts projekta pieteikums iesniedzams vienā eksemplārā.

**VI Projektu finansēšanas nosacījumi, attiecināmās un neattiecināmās izmaksas**

1. Projektu konkursa un noslēguma pasākuma kopējais finansējums **14 250. 00 EUR.**
2. Minimālais finansējums vienam projektam netiek ierobežots, maksimālais: **550 EUR**
3. Izmaksām jābūt tieši saistītām ar projekta īstenošanu. Attiecināmās izmaksas var būt, pamatlīdzekļu, izejmateriālu, inventāra iegāde, un pakalpojumi aktivitāšu nodrošināšanai.
4. Neattiecināmās izmaksas ir administratīvās izmaksas, balvas, atalgojums par paveikto darbu un ēdināšana, t.sk. ēdināšanas pakalpojuma izmaksas.
5. Projekta ietvaros nevar tikt finansēti VLPF teritorijas **novadu pašvaldību iestāžu un to struktūrvienību organizētie pasākumi.**
6. Projekta izmaksas ir attiecināmas tikai tādā gadījumā, ja tās ir pierādāmas ar grāmatvedības un maksājumu apliecinošiem dokumentiem.
7. Projektiem jāpiesaista līdzfinasējums 10% apmērā no kopējām projektu izmaksām. Tas var būt finansiālais ieguldījums, brīvprātīgais darbs vai manta/ pakalpojumu ieguldījums. Līdzfinansējums jānorāda projekta budžetā.
8. Projekta ieviešanas laiks – **no 2019. gada 20. maija līdz 2019.gada 31. oktobrim**.
9. **VII Projektu iesniegšanas kārtība**
10. Projekta pieteikuma iesniegšanas termiņš ir no **2019. gada 4. aprīļa līdz 2019. gada 7. maijam.**
11. Projekta iesniedzējs pieteikumu iesniedz cauršūtu un caurauklotu VLPF personīgi Tirgus laukums 1, Preiļos, vai nosūtot pa pastu uz adresi Tirgus laukums 1, Preiļi, LV-5301. Nosūtot pa pastu, pasta zīmogam jābūt ne vēlāk kā **2019. gada 7. maijs.**
12. Pretendents, iesniedzot projekta pieteikumu, uzņemas atbildību par nolikumā minēto noteikumu izpildīšanu.

**VIII Projekta pieteikuma vērtēšanas kārtība un kritēriji**

1. Projektu pieteikumu vērtēšanu veic VLPF padomes ievēlēta vērtēšanas komisija. (turpmāk – komisija), kuras sastāvā ir komisijas priekšsēdētājs un 4 (četri) komisijas locekļi.Vērtēšanā ar balstiesībām piedalās attiecīgā novada pilnvarots pārstāvis.
2. Projekta pieteikumus komisija vērtē divās kārtās: projektu pieteikumu atbilstību administratīvajiem kritērijiem un projektu pieteikumu atbilstību kvalitātes kritērijiem.
3. Pirmajā vērtēšanas kārtā vērtē iesniegtā projekta atbilstību administratīvajiem kritērijiem (novērtē ar “jā” vai “nē”):
	1. projekta pieteikums ir iesniegts nolikumā noteiktajā termiņā;
	2. projekta iesniedzējs atbilst nolikuma III nodaļā noteiktajām prasībām;
	3. Projekta pieteikums ir latviešu valodā un noformēta atbilstoši šī nolikuma V nodaļā noteiktajām prasībām;
	4. projekta pieteikums atbilst konkursa mērķim un tematiskajiem virzieniem;
	5. projekta pieteikums satur visu prasīto informāciju;
	6. ir pievienoti nepieciešamie pielikumi;
	7. projekta budžetā iekļautās izmaksas atbilst nolikuma VI nodaļā minētajām prasībām.
4. Projekta pieteikums tiek virzīts vērtēšanai otrajā kārtā, ja atbilst visiem administratīvas vērtēšanas kritērijiem. Kritēriji 28.5. un 28.6. ir precizējami, pārējie kritēriji nav precizējami un ja projekts neatbilst kādam no kritērijiem, tas tālāk netiek vērtēts.
5. Projektu pieteikumu vērtēšanas otrajā kārtā vērtē projektu pieteikumus pēc kvalitatīviem un finanšu kritērijiem (punktu sistēmā 0-5):

30.1. projektu sabiedriskais nozīmīgums un ieguvums apkārtējiem;

30.2. projekta oriģinalitāte, radošums un inovācijas;

30.3. projektu rezultātu nozīmīgums un to sasniedzamība;

30.4. brīvprātīgā darba iesaistīšana un sadarbības veicināšana ar vietējiem uzņēmējiem;

30.5. tāmē iekļauto izdevumu nepieciešamība aktivitāšu īstenošanai un to atbilstība tirgus cenām;

30.6. projektam piesaistīts līdzfinansējums 10% apmērā no projekta summas.

1. Komisijas lēmumi tiek pieņemti komisijas sēdes laikā atklāti balsojot.
2. Komisija ir lemttiesīga, ja tajā piedalās ne mazāk kā 3 (trīs) komisijas locekļi.
3. Komisijas sēdes tiek protokolētas.
4. Komisija atbalsta projekta pieteikumus, kuri saņēmuši lielāko punktu skaitu.
5. Ja vairāki projektu iesniegumi ir saņēmuši vienādu punktu skaitu, komisijas lēmumu pieņem atklāti balsojot.
6. Atbalstīto projektu saraksts tiek publicēts mājas lapās [www.vlpf.lv](http://www.vlpf.lv), [www.livani.lv](http://www.livani.lv), [www.preili.lv](http://www.preili.lv), [www.aglona.lv](http://www.aglona.lv), [www.varkava.lv](http://www.varkava.lv).
7. Komisijai ir tiesības:

37.1. izvērtēšanas gaitā pieprasīt no projektu iesniedzējiem papildus informāciju par projektu vai tā īstenotājiem;

37.2. piedāvāt samazināt projekta bužetu vai vienoties ar projekta iesniedzēju par izmaiņām projekta aktivitāšu plānā un budžetā,

37.3. noraidīt vai nevērtēt projektus no pieteicējiem, kuriem ir nenokārtotas saistības (nav iesniegtas atskaites) no iepriekšējiem gadiem.

**IX Līguma noslēgšana un projektu ieviešana**

1. Līgumsaistību noformēšanu ar projekta īstenotāju VLPF tiek veikta ne vēlāk kā 10 dienu laikā pēc lēmuma pieņemšanas par konkursa rezultātiem.
2. Līgumu paraksta organizācijas pārstāvis ar paraksta tiesībām vai organizācijas pilnvarota persona.
3. Piešķirtie līdzekļi ir paredzēti tikai atbalstītā projekta realizēšanai, un nav pieļaujams tos izlietot citiem mērķiem un pasākumiem.
4. Ja finansējuma saņēmējs nav izpildījis līguma nosacījumus, līgumslēdzējam ir tiesības pieprasīt pilnu vai daļēju saņemtā finansējuma atmaksu.
5. Ja kāds no projekta iesniedzējiem, par kuriem komisija ir pieņēmusi lēmumu par finansējuma piešķiršanu, neslēdz līgumu vai atsauc projekta pieteikumu, Līgumu noslēdz ar projekta iesniedzēju, kurš ieguvis nākamo lielāko punktu skaitu.
6. Projektu īstenotājiem visos publicitātes materiālos jāiekļauj informācija par projektam piešķirto sava novada pašvaldības finansējumu un projekta ieviesēju Viduslatgales pārnovadu fondu. Viens publicitātes raksts ar foto ir jāsagatavo un jāiesniedz VLPF ievietošanai mājas lapās [www.vlpf.lv](http://www.vlpf.lv), [www.livani.lv](http://www.livani.lv), [www.preili.lv](http://www.preili.lv), [www.aglona.lv](http://www.aglona.lv) , [www.varkava.lv](http://www.varkava.lv).

**X Atskaitīšanās kārtība pēc projekta ieviešanas**

1. Noslēguma ziņojumu par projekta izpildi, ko veido saturiskā un finanšu atskaite par visu projekta ieviešanas periodu, jāiesniedz **līdz 2019.gada 29.novembrim.**
2. Finanšu atskaitē projekta realizētājs atskaitās par visu piešķirto un izlietoto finansējuma summu 100% apmērā.
3. Pārskatos iekļautajām ziņām ir jābūt patiesām un detalizētām, tām jāsatur visa nepieciešamā informācija.
4. Pēc konkursa organizatora pieprasījuma, finansētā projekta izpildītājam ir pienākums sniegt visu ar projekta realizēšanu saistīto informāciju. Ja pārskatos sniegtā informācija ir nepietiekama, VLPF informē projekta īstenotāju par nepieciešamību to precizēt vai papildināt.